projecte-aina/catalan_government_crawling huggingface dataset:
AVÍS: la programació d'aquesta activitat es pot veure afectada per mesures sanitàries.
Estudiants universitaris de disseny gràfic, centres acadèmics universitaris, professionals i empreses.
Activitat amb inscripció prèvia i gratuïta amb aforament limitat.
Jornada anual de referència en l'excel·lència acadèmica dels projectes de fi de grau en disseny gràfic de l'Estat.
La jornada, impulsada i organitzada pel Col·legi Oficial de Disseny Gràfic de Catalunya, està orientada a donar a conèixer els vint-i-quatre projectes seleccionats en la 3a edició dels Premis gaudeamusPROJECTA, i a debatre novetats al voltant de la disciplina de la comunicació visual, a partir d'experiències docents i casos d'èxit.
Participen els projectes de fi de grau en disseny gràfic presentats al llarg del 2019 a tot l'Estat.
La segona part de la Jornada inclou la cerimònia de reconeixement a la trajectòria professional de Daniel Giralt-Miracle, atorgant-li la col·legiació d'honor.
Finalment, lectura de l'acta del jurat amb els projectes guanyadors i lliurament dels Premis GaudeamusPROJECTA.
Col·legi Oficial de Disseny Gràfic de Catalunya
Generalitat de Catalunya · Ajuntament de Barcelona
Caixa d'Enginyers, EGM, Agpofraf, Banc Sabadell, Printcolor
AVÍS: la programació d'aquesta activitat es pot veure afectada per mesures sanitàries.
Activitat oberta a tothom i gratuïta amb aforament limitat.
Inscripció prèvia en aquest enllaç
Entre l'absurd i la resistència és una peça que neix especialment pel Festival Panoràmic.
Festival de cinema, fotografia i més.
A través d'ella es vol reflexionar sobre la dualitat que pot suposar la creació d'un cos musculat per part de les dones practicants de físic-culturisme.
Un debat on es vol donar veu a aquesta altra manera de viure la identitat femenina, activant la discussió sobre si aquest fet pot actuar com una eina de resistència que subverteix allò que s'espera del cos femení o si, per contra, és una mostra més de la submissió de la dona a altres estratègies de limitació corporal i de la imatge.
Arts Santa Mònica i Festival Panoràmic
L'Arts Santa Mònica és un centre pluridisciplinari dedicat a impulsar la creació de la cultura catalana contemporània de qualitat, amb una especial atenció a la cultura digital que es fa a Catalunya.
El seu objectiu és servir com a plataforma de difusió de la creativitat contemporània al nostre país, i es presenta al públic com un espai de reflexió per promoure el debat i generar idees sobre els diferents conceptes que envolten la creació artística i la seva relació amb el públic: creativitat, sensibilitat, innovació, coneixement, estètica...
També els artistes i creadors internacionals tenen al centre l'espai expositiu on presentar les seves obres.
El centre serveix com a plataforma i altaveu del talent creatiu dels artistes, que troben a l'Arts Santa Mònica el lloc per desplegar tot el seu potencial.
Exposicions sobre disciplines com l'arquitectura, les arts escèniques, les arts visuals, la música, la literatura, el disseny, la gastronomia, etc., tenen cabuda al centre.
A més, s'organitza un gran ventall d'activitats que, o bé estan relacionades amb les exposicions, bé són acollides en col·laboració amb altres centres artístics.
Dates i horaris: a partir del dia 22.05 i fins al 08.07 del 2018.
De dimarts a divendres a partir de les 10h i fins a les 19h, dissabtes a partir de les 11h i fins a les 14h.
Activitat gratuïta Cal fer reserva prèvia
Reserves i informació: [EMAIL] / T. 935 671 110
Les activitats educatives estan adreçades a grups classe d'escoles i instituts (recomanades per a tots els nivells d'educació infantil, primària i secundària, batxillerat), col·lectius i associacions d'infants i de joves, grups familiars i associacions de pares i mares.
S'ofereix al professorat o responsables l'opció de conèixer prèviament l'exposició i la visita comentada per així adaptar-la al grup.
L'activitat s'inicia amb la visita comentada a l'exposició SILENCI/S. Aquesta visita té com a objectiu que els infants i els joves es familiaritzin amb l'art contemporani i donar-los més eines per gaudir d'aquestes propostes culturals i fomentar la seva mirada crítica.
Entrarem i sortirem de l'edifici de l'Arts Santa Mònica per notar el silenci, en primera persona.
Ens permetem uns moments de quietud per escoltar.
El buit, que associem al silenci, se'ns manifesta com una possibilitat d'omplir, d'ocupar, de fer i d'actuar.
En el buit hi ha l'espai fèrtil i necessari per a la creació, del buit al ple.
La maleta és un kit amb materials didàctics i pedagògics per tal de fomentar la creativitat dels participants.
Durada total: La durada és aproximada i pot adaptar-se a les necessitats del grup.
Periodistes culturals i professionals del sector cultural.
Activitat amb inscripció: [EMAIL]
Presentació de la programació del proper festival 2020.
Presentació de la quarta edició del Oui!
Festival de teatre en francès de Barcelona, que tindrà lloc del 4 al 16 de febrer.
Els fundadors i directors del festival (Mathilde Mottier i François Vila) presentaran les activitats del proper festival: espectacles, lectures, taller, residències i trobades.
Estaran acompanyats de Carles Batlle (director cultural de l'Institut del Teatre), Max Vasseur (nou director de l'Institut Francès de Barcelona) i diversos artistes.
Associació Mise en Lumière (França)
Institut frances de Barcelona i Institut del Teatre (Diputació de Barcelona)
Guatemala i Hondures són dos dels països més rics del planeta en béns naturals.
L'avidesa per l'extracció de les seves riqueses sembla condemnar a les seves poblacions a viure en les societats més desiguals i violentes.
Aquesta exposició mostra els rostres i les veus de desenes d"'Activistes per la Vida" que lluiten col·lectivament en els seus territoris enfront a poderosos interessos amb l'objectiu de protegir els rius, boscos i muntanyes que sostenen el cicle de la vida no solament per a les seves comunitats, sinó per a tota la humanitat.
Son dones i homes que s'enfronten a les amenaces de mort permanents de governants corruptes, empresaris depredadors i pistolers sense escrúpols.
Espai balcó, nivell 0 i nivell 1
L'exposició presentarà les adquisicions i produccions més recents de la Col·lecció BEEP: Das tangible Bild i The Endless Sandwich, ambdues del cèlebre artista i teòric alemany Peter Weibel, fundador i director del ZKM Centre for Art and Media de Karlsruhe, i Vestibular_1 d'Albert Barqué-Duran & Marc Marzenit, que s'estrena en aquesta ocasió.
També s'exposaran tres obres inèdites, produïdes gràcies a unes beques concedides a Mónica Rikić per New Home of Mind, Roc Parés per Doble Consciència i Santi Vilanova per Forms – Screen Ensemble.
Els tres projectes han estat seleccionats a través d'una convocatòria pública de producció i exhibició de l'Institut Ramon Llull, NewArtFoundation i Hangar, en col·laboració amb la Col·lecció BEEP.
La mostra ofereix un exemple representatiu de l'activitat de la Col·lecció BEEP, una col·lecció catalana amb vocació internacional, que no es dedica només a atresorar obres, sinó que exerceix una important activitat de producció de projectes d'artistes tant emergents como consolidats i de recuperació, restauració i conservació d'obres pioneres, imprescindibles per construir la historia de l'art electrònic.
L'exposició s'emmarca en la 41a edició d'Ars Electronica, el festival més important del món dedicat a les interconnexions entre art, tecnologia i societat, que a causa de l'emergència sanitària replanteja el seu format a partir de les seves característiques peculiars: virtualitat, ubiqüitat i comunitat.
La seva aposta per la deslocalització o multilocalització es plasma en 120 gardens, ciutats al voltant del món, que se sumen de forma física i virtual a la seu principal de Linz a Àustria.
Totes juntes aquestes seus formen una cosmogonia que articula un mapa de l'art i la creativitat internacional relacionats amb la tecnologia, la ciència, la investigació i l'experimentació, tal com indica el títol d'aquesta 41a edició de festival In Kepler 's Gardens.
Un viatge global mapejant el 'nou' món), que se celebra del 9 al 13 de setembre.
El Garden Barcelona és un projecte de l'Institut Ramon Llull, Hangar, NewArtFoundation / BEEP Collection, UOC / ISEA Barcelona i OFFF Barcelona
L'exposició de l'Garden Barcelona es podrà visitar a l'Arts Santa Mònica durant els dies de festival i es prolongarà fins al 20 de setembre, per participar en l'edició extraordinària de Sónar + D CCCB, que tindrà lloc al Centre de Cultura Contemporània de Barcelona el 18 i 19 de setembre.
- Doble Consciència de Roc Parés.
Activitat oberta a tothom i gratuïta amb aforament limitat a 42 persones.
El concert Religare proposa la programació de tres tradicions culturals diferents que reflecteixen tres maneres d'aproximar-se a la música religiosa i a l'espiritualitat: la música renaixentista coral de Josquin des Prés, les recitacions coràniques i la música per a shakuhachi del repertori honkyoku, pràctica sonora vinculada al budisme zen.
Una selecció de luxe conformarà el concert: el grup vocal O vos omnes, la principal formació vocal catalana dirigida per Xavier Pastrana; Halil Bárcena, especialista en estudis sufís i intèrpret de ney i Horacio Curti, mestre shakuhachi i etnomusicòleg.
Halil Bárcena · Recitació corànica i música per a ney
Xavier Pastrana · Baríton i direcció
Halil Bárcena · Recitació i ney
La frontera és una línia geopolítica que delimita dos territoris amb diferents històries, construccions i situacions.
Unes de les repercussions d'aquestes diferències són els trajectes transfronterers, camins d'un únic sentit –d'anada però no de tornada– que expressen el desig d'emigrar a un territori millor que aquell del que es prové.
Paisatges desitjats fa referència a aquest desig, a l'esperança de trobar o construir un escenari més propici a l'altre costat, un imaginari prou poderós com per haver d'enfrontar les dificultats que suposen els traspassos d'un país a un altre.
Tot l'àmbit del que s'espera trobar a l'altre costat és una imatge construïda, tant a nivell individual com social; és una imatge alimentada tant pels discursos que es generen i es distorsionen al seu voltant com pels diversos mitjans de comunicació, formes tecnològiques que presenten una visió sempre alterada dels territoris no trepitjats.
L'exposició Paisatges desitjats explora aquesta idea, la no correlació entre la representació de la distància i la vivència de la proximitat, a través de la lectura que Walter Benjamin va fer de la relació entre l'obra d'art i la tecnologia.
Segons ell, cal distingir l'obra única, la pròpia naturalesa de la qual la dota d'una aura que la fa un objecte especial, de la serialització que comporten les formes mecàniques de reproducció.
L'anhel amb què la nostra mirada ha construït i sacralitzat l'obra d'art única o auràtica es reflexa aquí com un paisatge no circulable, inaccessible, construïble només a través de la imaginació que cohesiona els petits fragments que poden ser vistos d'un paisatge complet.
Només els elements reproduïbles derivats d'aquestes obres pot visitar-se, transitar-se sense barreres.
Sovint, dels territoris anhelats, dels altres costats de la frontera, només n'obtenim una imatge idealitzada, petits fragments d'una realitat complexa, traduïda pels mitjans de comunicació.
Són aquests fragments, units habitualment per la imaginació del qui habita un territori castigat, el germen que acaba construint el desig de creuar, de trobar-se a l'altre costat una imatge idealitzada del que realment s'hi trobarà.
Assistència producció La Escocesa: Helena Calafell
Muntatge i transport La Escocesa: Daniel Zucchelli
Text i muntatge «Ràdio WB»: Roberto Contador
Disseny sonor «Ràdio WB»: Cristian Subirà
Veus i traducció «Ràdio WB»: María García Vera
Arts Santa Mònica - Departament de Cultura
Fàbrica oberta de creació analògica
Associació Passatges de cultura contemporània
Agraïments: Pilar Parcerisas - Alba Feito - Fundació Angelus Novus - Consell Comarcal de l'Art Empordà - ADIF - Naturalea Bioenginyeria i Paisatge - CRAG Centre for Research in Agricultural Genomics - EGAM Enginyeria, estudis i gestió ambiental - Hangar
Artistes residents a la Fàbrica de creació La Escocesa de Barcelona
El Dia Internacional dels Museus, que se celebra des de 1977 cada 18 de maig, es presenta enguany amb el tema Museus hiperconnectats: nous enfocaments, nous públics.
L'objectiu del DIM és sensibilitzar el públic al voltant de la idea que els museus són un mitjà important per als intercanvis culturals, per a l'enriquiment de les cultures i per a l'avanç de la comprensió, la cooperació i la pau entre els pobles.
Et convidem a venir a l'Arts Santa Mònica i gaudir de les exposicions que tenim actualment: Silenci/s i Pompeu Fabra.
Projecció oberta al públic en format de loop.
Open Panoràmic és una convocatòria per participar al Festival Panoràmic Granollers oberta a tothom.
Aquesta convocatòria s'articula com un punt de trobada a partir del qual es genera una xarxa d'interacció entre creadors, programadors i públic.
Aquest espai relacional del Panoràmic és el punt de trobada en la secció oficial on els creadors, seleccionats per l'equip del festival, podran mostrar el seu treball.
Així mateix, diversos agents del món de l'art (comissaris, galeristes, directors de centres d'art o tècnics d'arts visuals d'institucions públiques) intercanviaran opinions i mirades amb l'objectiu de promoure i divulgar, si s'escau, les creacions audiovisuals d'aquests artistes a través de les seves xarxes o institucions.
A la convocatòria Open Panoràmic hi han participat més de 100 projectes de tot el món.
Els creadors seleccionats estaran presents a l'acte, física o virtualment per presentar el seu treball a l'equip d'agents culturals que estarà present al festival.
Col·lectiu Los Rotos [Espanya, Xile, Argentina] 11.
Arts Santa Mònica i Festival Panoràmic
Activitat oberta a tothom i gratuïta amb aforament limitat
Activitat en el marc de l'exposició "La nua vida.
El documental, amb una durada de 240 minuts, es projectarà en dues sessions de 120 minuts.
Direcció i producció: Antoine d'Agata
El film es desenvolupa en 20 països i 14 idiomes (espanyol, vietnamita, japonès, grec, khmer, thai, hindi, georgià, rus, noruec, eslovac, àrab, italià i portuguès).
Entrellaça dos nivells de lectura: imatges pictòriques alentides i monòlegs en veu en off, element fonamental per entendre el que l'autor ens ofereix com el crit del món.
L'estructura del film consta d'11 capítols, vinculats a conceptes bataillians, des de l'instint de vida a la consumació d'aquesta.
La introducció de 19 minuts d'imatges d'arxiu és un manifest de l'autor, enunciant referències visuals, existencials i polítiques per preparar-nos pel contingut principal: El gest d'un home que busca l'experiència pura, documentant el procés des de la perspectiva dels altres, donant la veu a l'alteritat com un punt essencial.
L'artista mostra el seu compromís amb el món contemporani, a través de l'experiència de situacions límit amb 23 dones en situacions de risc; qui en un acte de lliurament i necessitat ofereixen a l'autor, en veu viva, els seus monòlegs de dolor, èxtasi, violència, mort i supervivència.
Arts Santa Mònica i Festival Panoràmic
Activitat gratuïta amb aforament limitat a 32 persones.
Primer dels concerts que formen el cicle OUT·SIDE'20: context i contingut.
La temàtica amorosa forma part d'una infinitat de textos que han estat emprats per compositors durant tota la història de la música.
El concert Chansons d'amour proposa quatre peces per a veu i diferents formacions instrumentals on a més a més es comptarà amb l'estrena de "Go crystal tears, let your burning breath" de la compositora Montserrat Lladó.
La peça, encàrrec d'OUT·SIDE en col·laboració amb l'OSIC (Oficina de Suport a la Iniciativa Cultural), està basada en un text d'una peça de John Downland per a veu i llaüt, també interpretada al concert.
El concert estarà interpretat per la formació catalana CrossingLines.
L'encàrrec de Montserrat Lladó ha estat possible gràcies a la col·laboració de l' OSIC (Oficina de Suport a la Iniciativa Cultural)
Pablo Carrascosa Llopis · Electrònica en viu i direcció artística
Nivell 2 i espai balcó (exposició), i sala d'actes (activitats)
De l'1 al 29 de febrer (exposició)
Eufònic és un festival al voltant de les arts sonores, visuals i digital-performatives que se celebra a Sant Carles de la Ràpita i, en una segona corona de poblacions, s'expandeix amb instal·lacions artístiques a diversos espais de Terres de l'Ebre: Amposta, Miravet, Roquetes, Tortosa i Ulldecona.
Eufònic són arts excepcionals en la seva més àmplia accepció: espectacles audiovisuals, tallers, instal·lacions en espais museístics, accions sonores, activitats per al públic familiar i concerts en espais singulars.
Eufònic Urbà, l'extensió urbana del festival que se celebra a Terres de l'Ebre, torna a l'Arts Santa Mònica de Barcelona de l'1 al 29 de febrer de 2020, amb una selecció d'algunes de les millors instal·lacions artístiques, actuacions audiovisuals i propostes experimentals que van passar per l'edició originària d'Eufònic i algunes novetats, així com presentació de les residències creatives.
Eufònic Urbà s'instal·la de nou a Arts Santa Mònica de Barcelona durant tot el mes de febrer ocupant la segona planta del centre d'art de Les Rambles amb una selecció d'algunes de les millors instal·lacions artístiques, actuacions audiovisuals i propostes experimentals que van passar per l'edició originària d'Eufònic.
Eufònic Urbà 2020 se celebra en dues finestres de temps: per una banda, l'exposició "Tonalitats afectives", que es podrà visitar durant un mes (fins al 29 de febrer) i que incideix en les visions de sis artistes que es vinculen al gest líquid, el procés indeterminat i la involuntarietat creativa com a eines de treball i processos de reflexió.
Canvis de matèria, creacions algorítmiques i mons neobiològics s'endinsen en processos íntims per a parlar d'efectes i preocupacions globals, que escolten o parlen al visitant, entre la causalitat i l'onirisme, la memòria de l'espai i el context, l'objectualitat i la fisicitat, on la presència humana es dilueix en la responsabilitat de ser causa o efecte.
Amb peces d'artistes com Navid Navab i Michael Montanaro, Kathy Hinde, Óscar de la Fuente, Sofia Crespo, Raquel Meyers (al nivell 2) i Marc Vilanova (a l'espai balcó).
Per l'altra, els dies 7 i 8 de febrer acullen les activitats, actuacions AV, performances i presentacions de projectes, amb artistes com NSDOS, Sam Aaron, Balfa, Clara Brea, dvdv, William Luke Valerio, Jordi Salvadó i Tim Cowlishaw & Jakub Fiala.
L'any 2018, per acord del Govern de la Generalitat de Catalunya, està dedicat a commemorar la figura i l'obra de Pompeu Fabra, per celebrar els 150 anys del naixement del lingüista i gramàtic català més il·lustre i el centenari de la publicació de la Gramàtica catalana.
A través de l'exposició descobrirem la seva aportació a la llengua catalana i el gran arrelament social de la seva figura i obra arreu de Catalunya.
Gràcies a Pompeu Fabra els territoris de parla catalana disposem d'una llengua completa, vital, codificada, consensuada i amb projecció de futur.
Organitza: Direcció General de Política Lingüística.
Guió i redacció de textos: Josep Penya
L'activitat de Realitat virtual queda clausurada definitivament per motius sanitàries i de seguretat.
Com un arbre nu és un viatge multisensorial a través de les cançons de Lluís Llach.
Dividida en diferents àmbits, l'exposició no pretén ser un recorregut cronològic a través dels discos i concerts del cantant sinó que ens proposa una experiència íntima a través dels paisatges simbòlics que han conformat l'imaginari del cantant empordanès; ens convida a un joc de descoberta que dona forma física a les seves paraules i a la seva música.
Això s'aconsegueix exposant objectes que formen part de les seves cançons en un entorn teatral i màgic, en que la llum, el so i l'escenografia ens conviden a somniar.
Públic específic: participants dels GCC.
Aquests Grups Cooperatius Ciutadans estan formats per representants d'entitats, membres d'àrees rellevants de l'administració, tècnics de l'equip Km-Zero i ciutadania experta en temes específics.
Seminari amb els Grups Cooperatius Ciutadans (GCC) que col·laboren amb el projecte de remodelació de Les Rambles, i que clou el procés cooperatiu engegat el mes de novembre de 2017.
Després de sis mesos de treball amb les persones que conformen els GCC, en aquest darrer seminari es farà el retorn final de tot el procés cooperatiu i es podrà veure de primera mà el Document Principal, que recull el Document d'Estratègies d'Actuació (DEA), que alhora conté el Pla de gestió d'espais de gran afluència, el Pla de dinamització comunitària i temporal, el Pla de gestió cultural i d'equipaments i l'Avantprojecte d'urbanització.
Km Zero, equip multidisciplinar guanyador del Concurs Internacional per definir la transformació de la Rambla, convocat per l'Ajuntament de Barcelona el mes de març de 2017.
Adreçat a tots els professionals, gestors i tècnics del sector de les arts escèniques que s'iniciïn a la tramitació de subvencions.
Activitat gratuïta amb inscripció prèvia amb places limitades a 100 persones.
S'accepta només la inscripció d'una persona per empresa.
Taller pràctic sobre els procediments de sol·licitud i justificació de subvenció de les següents línies d'ajut:
- Activitats de dansa de sala i de carrer de caràcter professional
- Activitats de circ de sala i de carrer de caràcter professional
- Producció de nous muntatges teatrals de sala i de carrer de caràcter professional
A la primera part del taller s'abordarà, de manera pràctica i sectorial, mitjançant dinàmiques de treball individual i de grup, aquells aspectes tècnics i formals més rellevants en el moment de sol·licitar i justificar els ajuts (formulari de sol·licitud, memòria explicativa del projecte, pressupost, documents administratius requerits, etc).
A la segona part, els assistents podran exposar els possibles dubtes que tinguin relacionats amb la tramitació de les sol·licituds.
Per assistir a la sessió cal dur ordinador portàtil o tauleta i llegir abans les bases de les línies esmentades.
D'aquesta manera es podrà oferir una sessió útil i dinàmica, que resolgui dubtes concrets i ajudi a fomentar bons hàbits en l'elaboració de la documentació a aportar en la concessió d'una subvenció.
Una mostra col·lectiva de fotografia creativa en la qual participen catorze fotògrafs del Camp de Tarragona.
Una posada en valor i una reflexió sobre els catorze monuments del patrimoni romà de Tarragona inclosos en la declaració de la UNESCO de l'any 2000 com a Patrimoni de la Humanitat.
Com conviuen uns monuments fets i dissenyats per a uns usos determinats fa dos mil anys amb la nostra societat actual?
És una bona convivència o una mala convivència?
Els catorze fotògrafs ens ajuden a formar-nos opinió.
Ferran Aguilar / Pedrera del Mèdol
Jordi Brú / Torre dels Escipions
Verònica Moragas / Recinte de culte
Cristina Serra / Vil·la-Mausoleu de Centcelles
Produeix: Serveis Territorials de Tarragona - Departament de Cultura
Museu Nacional Arqueològic de Tarragona